*prijedlog*

Na temelju članka 24. i 25. Zakona o komunalnom gospodarstvu *(Narodne novine br. 68/18, 110/18, 32/20, 145/24)* i članka 33. Statuta Grada Velike Gorice *(Službeni glasnik Grada Velike Gorice, broj: 1/21),* Gradsko vijeće Grada Velike Gorice, na svojoj \_\_. sjednici održanoj \_\_\_\_\_\_\_\_\_\_\_\_\_\_2026. godine donijelo je sljedeću

**O D L U K U**

**o prijenosu na upravljanje i korištenje nadstrešnice nad tržnicom**

**na gradsko trgovačko društvo VG Komunalac d.o.o.**

**Članak 1.**

Grad Velika Gorica, kao vlasnik Gradske tržnice i novoizgrađene nadstrešnice nad tržnicom na adresi Školska ulica 2a, Velika Gorica, kč.br. 649/2, k.o. Velika Gorica, daje novoizgrađenu nadstrešnicu nad tržnicom na upravljanje i održavanje gradskom trgovačkom društvu VG Komunalac d.o.o., OIB: 09228704508, Ulica kneza Ljudevita Posavskog 45, Velika Gorica.

**Članak 2.**

Gradska tržnica zajedno sa novoizgrađenom nadstrešnicom iz članka 1. ove Odluke predstavlja **komunalnu infrastrukturu,** a obavljanje poslova upravljanja i održavanja smatra se **komunalnom djelatnošću** sukladno Zakonu o komunalnom gospodarstvu.

**Članak 3.**

VG Komunalac d.o.o. obavlja uslužnu komunalnu djelatnost javnih tržnica na malo sukladno Odluci o povjeravanju obavljanja komunalnih djelatnosti trgovačkom društvu VG Komunalac d.o.o. za obavljanje komunalnih usluga *(Službeni glasnik br. 10/18, 6/22)* te se smatra isporučiteljem komunalne usluge u smislu Zakona o komunalnom gospodarstvu.

Uvjeti obavljanja prometa robe na malo i pružanja usluga na gradskoj tržnici propisani su Općim uvjetima isporuke komunalne usluge na javnoj tržnici na malo. *(Službeni glasnik br. 5/19).*

**Članak 4.**

Grad Velika Gorica i VG Komunalac d.o.o. sklopit će **Ugovor o prijenosu na upravljanje i korištenje novoizgrađene nadstrešnice nad tržnicom** na gradsko trgovačko društvo VG Komunalac d.o.o.kojim će se urediti međusobna prava i obveze iz predmetnog odnosa.

Ovlašćuje se gradonačelnik Grada Velika Gorica za potpisivanje Ugovora iz stavka 1. ovog članka.

**Članak 5.**

Ova Odluka stupa na snagu osmog dana od dana objave u Službenom glasniku Grada Velike

Gorice.

KLASA:

URBROJ:

Velika Gorica,

**PREDSJEDNIK GRADSKOG VIJEĆA**

***Darko Bekić, univ.spec.pol.***