*prijedlog*

**GRAD VELIKA GORICA**, OIB: 75834963344, Velika Gorica, Trg kralja Tomislava 34, zastupan po gradonačelniku Krešimiru Ačkaru, mag.theol. (u daljnjem tekstu: Grad)

i

**VG KOMUNALAC d.o.o.**, OIB: 09228704508, Velika Gorica,Ulica kneza Ljudevita Posavskog 45, zastupano po direktoru Jurici Mihalju, mag.nov. (u daljnjem tekstu: VG komunalac d.o.o.) sklopili su

**UGOVOR**

**o prijenosu na upravljanje i korištenje novoizgrađene nadstrešnice nad tržnicom**

**na gradsko trgovačko društvo VG Komunalac d.o.o.**

**Članak 1.**

Predmet ovog Ugovora o prijenosu na upravljanje i korištenje novoizgrađene nadstrešnice nad tržnicom na gradsko trgovačko društvo VG Komunalac d.o.o. (u daljnjem tekstu: nadstrešnica) je uređivanje međusobnih prava i obveza Grada Velika Gorica i društva VG Komunalac d.o.o., a vezano uz davanje na upravljanje i održavanje nadstrešnice koja se nalazi na adresi Školska ulica 2a, Velika Gorica.

**Članak 2.**

Ugovorne strane suglasno utvrđuju kako slijedi:

* Grad Velika Gorica vlasnik je Gradske tržnice i nadstrešnice iz članka 1. ovog Ugovora, a koje se nalaze na k.č.br. 649/2, k.o. Velika Gorica.
* Grad Velika Gorica je dana 07.03.2025. godine putem Upravnog odjela za prostorno planiranje, graditeljstvo i zaštitu okoliša, Ulica kneza Ljudevita Posavskog 45, Velika Gorica, ishodio Građevinsku dozvolu KLASA:UP/I-361-03/24-01/000328, URBROJ: 238-31-09-25-0013, za građenje nadstrešnice nad Gradskom tržnicom Grada Velike Gorice.
* Grad Velika Gorica dovršio je izgradnju nadstrešnice, te je za istu dana 28.11.2025. godine od Upravnog odjela za prostorno planiranje, graditeljstvo i zaštitu okoliša, Ulica kneza Ljudevita Posavskog 45, Velika Gorica, ishođena Uporabna dozvola KLASA:UP/I-361-05/25-01/000196, URBROJ: 238-31-09-25-0005.
* Ukupna vrijednost predmetne investicije, kako je navedeno u Kartici osnovnog sredstva (Prilog 1 Ugovora) iznosi 546.351,81 eura.
* Nekretnine opisane u stavku 1. točka 1. ovog članka u naravi čine komunalnu infrastrukturu, sukladno Zakonu o komunalnom gospodarstvu.
* Odluku o prijenosu na upravljanje i korištenje nadstrešnice nad tržnicom na gradsko trgovačko društvo VG Komunalac d.o.o donijelo je Gradsko vijeće Grada Velika Gorica na \_\_. Sjednici održanoj \_\_\_\_\_\_2026. godine (Službeni glasnik br. \_\_\_).

**Članak 3.**

Ovim Ugovorom Grad Velika Gorica predaje gradskom trgovačkom društvu VG Komunalac d.o.o. nadstrešnicu iz članka 1. ovog Ugovora na upravljanje i korištenje bez naknade, na neodređeno vrijeme počevši od dana primopredaje o čemu će se sastaviti primopredajni zapisnik.

VG Komunalac d.o.o. obvezuje se koristiti predmetnu nekretninu s pažnjom dobrog gospodara.

**Članak 4.**

VG Komunalac d.o.o. obvezan je snositi troškove investicijskog održavanja (održavanje u tehnički ispravnom i uporabljivom stanju) kao i snositi troškove tekućeg održavanja, te režijske troškove.

**Članak 5.**

Na sve što nije uređeno ovim Ugovorom primjenjuju se odgovarajuće odredbe Zakona o obveznim odnosima (NN 35/05, 41/08, 125/11, 78/15, 29/18, 126/21, 114/22, 156/22, 145/23 i 155/23), Zakona o komunalnom gospodarstvu (NN 68/18, 110/18, 32/20 i 145/24) i drugih relevantnih propisa.

**Članak 6.**

Ugovorne strane su suglasne da će sve eventualne izmjene i dopune ovog Ugovora napraviti u pisanome obliku.

**Članak 7.**

Sve eventualne sporove u vezi predmeta ovog Ugovora, Ugovorne strane nastojat će riješiti sporazumno, a u protivnom nadležan je stvarno nadležni sud prema mjesnoj pripadnosti.

**Članak 8.**

Ovaj Ugovor sastavljen je u 4 (četiri) istovjetna primjerka, od toga 2 (dva) primjerka za Grad, a 2 (dva) primjerka za VG Komunalac d.o.o.

KLASA:

URBROJ:

U Velikoj Gorici,

**GRAD VELIKA GORICA VG KOMUNALAC d.o.o.**

**Gradonačelnik Predsjednik Uprave**

**Krešimir Ačkar, mag.theol. Jurica Mihalj, mag.nov.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_